બાંધકામોની પરમિશન આપવા માટે નવસારી પાલિકાએ નગર વિકાસ સમિતિની રચના કરવી જરૂરી છે. આ સમિતિમાં સરકારી અધિકારી ઉપરાંત ચૂંટાયેલા કોર્પોરેટરોનો સમાવેશ થવાની શક્યતા છે. જોકે પાલિકા સમિતિ બનાવી શકી નથી. મળતી માહિતી મુજબ સમિતિના ગઠનને લઈ ભારે ખેંચતાણ ચાલી રહી છે. રાજકીય પક્ષોમાં સમિતિના સભ્યોના નામને લઈને વાદવિવાદ તો છે જ સાથે એક વર્ગ પોતાના બાંધકામોના હિત સચવાય તે માટે માનીતા સભ્યોને સમિતિમાં ગોઠવવા જોર લગાવી રહ્યાની જાણકારી પણ મળી છે.